Габриела Цанева
Дупката в клетката…

chitanka.info

Дупката в клетката

на ребрата ми тежи

къде лежи

душата ми?

Къде я изгубих?

Изгубих душата си —

но открих тунел

през

пространството.

Изгорих душата си —

прогорих тунел

през

пространството.

През белия ми дроб

минава най-краткият

път

до всички галактики.

Но как боли, тежи

дупката

в клетката

на ребрата ми…

21.02.1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.